ΚΑΝΟΝΙΣΜΟΣ (ΕΚ) αριθ. 2527/97 ΤΗΣ ΕΠΙΤΡΟΠΗΣ της 15ης Δεκεμβρίου 1997 για τον καθορισμό, για το έτος 1998, των λεπτομερειών εφαρμογής για τη δασμολογική ποσόστωση βοείου κρέατος που προβλέπεται από την προσωρινή συμφωνία μεταξύ της Κοινότητας και της Δημοκρατίας της Σλοβενίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 410/97 του Συμβουλίου, της 24ης Φεβρουαρίου 1997, για ορισμένες λεπτομέρειες εφαρμογής της ενδιάμεσης συμφωνίας για το εμπόριο και για εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου (1), και ιδίως το άρθρο 1,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 2321/97 (3), και ιδίως το άρθρο 9 παράγραφος 2,

Εκτιμώντας:

ότι η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου (4), εφεξής ονομαζομένη «η συμφωνία» έχει υπογραφεί στις Βρυξέλλες στις 11 Νοεμβρίου 1996 7 ότι, αναμένοντας την έναρξη ισχύος της ευρωπαϊκής συμφωνίας, το Συμβούλιο και η Επιτροπή αποφάσισαν ότι η συμφωνία θα εφαρμοσθεί προσωρινά στην Κοινότητα από 1ης Ιανουαρίου 1997 7

ότι, στη συμφωνία, έχει προβλεφθεί το άνοιγμα, για το έτος 1998, δασμολογικής ποσόστωσης βοείου κρέατος με μειωμένο δασμό 7 ότι, κατά συνέπεια, πρέπει να καθορισθούν οι λεπτομέρειες που αφορούν την ποσότητα αυτή 7

ότι, για να διασφαλισθεί ο τακτικός ρυθμός των εισαγωγών που έχουν καθορισθεί, πρέπει να κλιμακωθούν οι ποσότητες αυτές σε διαφορετικές περιόδους 7

ότι πρέπει να προβλεφθεί ότι η διαχείριση του καθεστώτος πραγματοποιείται μέσω πιστοποιητικών εισαγωγής 7 ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιέχονται στις αιτήσεις και τα πιστοποιητικά, ενδεχομένως κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για τις λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 1404/97 (6), και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (7), όπως τροποποιήθηκε τελευταία από τον κανονισμό (ΕΚ) αριθ. 2284/97 (8) 7 ότι πρέπει, εξάλλου, να προβλεφθεί ότι τα πιστοποιητικά εκδίδονται μετά τη χρονική προθεσμία για την εξέτασή τους και μέσω, ενδεχομένως, της εφαρμογής ενιαίου ποσοστού μείωσης 7

ότι, προκειμένου να διασφαλισθεί μια αποτελεσματική διαχείριση του προβλεπόμενου καθεστώτος, πρέπει να υπάρξει πρόβλεψη ότι η εγγύηση σχετικά με τα πιστοποιητικά εισαγωγής στο πλαίσιο του εν λόγω καθεστώτος θα καθορισθεί σε 12 Ecu ανά 100 χιλιόγραμμα 7 ότι, δεδομένου ότι τα εν λόγω καθεστώτα εμπεριέχουν τον κίνδυνο της κερδοσκοπίας στον τομέα του βοείου κρέατος, πρέπει να καθορισθούν οι ακριβείς όροι για την πρόσβαση των εμπορευμάτων στα εν λόγω καθεστώτα 7

ότι ο έλεγχος των κριτηρίων αυτών απαιτεί ότι η αίτηση πρέπει να υποβάλλεται στο κράτος μέλος όπου ο εισαγωγέας είναι εγγεγραμμένος στο φορολογικό μητρώο το σχετικό με την προστιθέμενη αξία (ΦΠΑ) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από 1ης Ιανουαρίου έως 31 Δεκεμβρίου 1998, μπορούν να εισαχθούν, στο πλαίσιο της δασμολογικής ποσόστωσης που άνοιξε με την ενδιάμεση συμφωνία με τη Σλοβενία, 7 700 τόνοι νωπού ή διατηρουμένου με απλή ψύξη βοείου κρέατος που υπάγεται στους κωδικούς ΣΟ ex 0201 10 00 (σε σφάγια), 0201 20 20, 0201 20 30, 0201 20 50 και 0201 30, καταγωγής Σλοβενίας.

Η εν λόγω ποσόστωση φέρει τον αύξοντα αριθμό 09.4082.

2. Για τα κρέατα που αναφέρονται στην παράγραφο 1, ο δασμός κατ' αξία και τα ειδικά ποσά των δασμών που καθορίζονται στο κοινό δασμολόγιο (ΚΔ) μειώνονται κατά 80 %.

3. Η ποσότητα που αναφέρεται στην παράγραφο 1 κλιμακώνεται κατά τη διάρκεια του έτους ως εξής:

- 3 850 τόνοι κατά την περίοδο από 1ης Ιανουαρίου έως 30 Ιουνίου 1998,

- 3 850 τόνοι κατά την περίοδο από 1ης Ιουλίου έως 31 Δεκεμβρίου 1998.

4. Εάν, κατά τη διάρκεια του έτους 1998, η ποσότητα για την οποία υποβάλλονται αιτήσεις εισαγωγής κατά την πρώτη περίοδο που καθορίζεται στην παράγραφο 3 είναι μικρότερη από τη διαθέσιμη ποσότητα, η υπόλοιπη ποσότητα προστίθεται στη διαθέσιμη ποσότητα για την επόμενη περίοδο.

Άρθρο 2

1. Για να επωφεληθεί από τα καθεστώτα που διέπουν την εισαγωγή:

α) ο αιτών για πιστοποιητικό είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, πρέπει να αποδείξει στις αρμόδιες αρχές του ενδιαφερόμενου κράτους μέλους ότι άσκησε τουλάχιστον μία φορά κατά τη διάρκεια των τελευταίων δώδεκα μηνών εμπορική δραστηριότητα στον τομέα του εμπορίου βοείου κρέατος με τρίτες χώρες και ότι είναι εγγεγραμμένος σε εθνικό μητρώο ΦΠΑ 7

β) η αίτηση πιστοποιητικού μπορεί να υποβληθεί μόνον στο κράτος μέλος στο οποίο είναι εγγεγραμμένος ο αιτών 7

γ) η αίτηση πιστοποιητικού πρέπει να αφορά ελάχιστη ποσότητα 15 τόνων σε βάρος προϊόντων, χωρίς να υπερβαίνει τη διαθέσιμη ποσότητα 7

δ) η αίτηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής 7 το πιστοποιητικό συνεπάγεται την υποχρέωση να πραγματοποιηθεί η εισαγωγή από την αναγραφόμενη χώρα 7

ε) η αίτηση πιστοποιητικού και το πιστοποιητικό περιλαμβάνουν, στη θέση 20, τον αύξοντα αριθμό 09.4082 και μία τουλάχιστον από τις ακόλουθες ενδείξεις:

- Reglamento (CE) n° 2527/97

- Forordning (EF) nr. 2527/97

- Verordnung (EG) Nr. 2527/97

- Κανονισμός (ΕΚ) αριθ. 2527/97

- Regulation (EC) No 2527/97

- Rθglement (CE) n° 2527/97

- Regolamento (CE) n. 2527/97

- Verordening (EG) nr. 2527/97

- Regulamento (CE) nΊ 2527/97

- Asetuksen (EY) N:o 2527/97

- Fφrordning (EG) nr 2527/97.

2. Κατά παρέκκλιση του άρθρου 5 του κανονισμού (ΕΚ) αριθ. 1445/95, η αίτηση πιστοποιητικού και το πιστοποιητικό μπορούν να περιλαμβάνουν, στη θέση 16, έναν ή περισσότερους από τους κωδικούς ΣΟ που αναφέρονται στο άρθρο 1 παράγραφος 1.

Άρθρο 3

1. Οι αιτήσεις πιστοποιητικών μπορούν να κατατεθούν μόνο:

- από 12 έως 21 Ιανουαρίου 1998 για την ποσότητα που αναφέρεται στο άρθρο 1 παράγραφος 3 πρώτη περίπτωση,

- από 1ης έως 10 Ιουλίου 1998, για την ποσότητα που αναφέρεται στο άρθρο 1 παράγραφος 3 δεύτερη περίπτωση.

2. Σε περίπτωση που ο ίδιος ενδιαφερόμενος υποβάλλει περισσότερες από μία αιτήσεις όλες οι αιτήσεις απορρίπτονται.

3. Τα κράτη μέλη ανακοινώνουν στην Επιτροπή, το αργότερο την πέμπτη εργάσιμη ημέρα τη λήξη της προθεσμίας των αιτήσεων, τις αιτήσεις που υποβλήθηκαν για τις ποσότητες που αναφέρονται στο άρθρο 1 παράγραφος 1. Η ανακοίνωση αυτή περιλαμβάνει τον κατάλογο των αιτούντων και τις αιτούμενες ποσότητες.

Όλες οι ανακοινώσεις, συμπεριλαμβανομένων και των ανακοινώσεων «μηδέν», πραγματοποιούνται με τέλεξ ή τέλεφαξ, και, στην περίπτωση κατάθεσης των αιτήσεων, χρησιμοποιείται το έντυπο που περιλαμβάνεται στο παράρτημα.

4. Η Επιτροπή αποφασίζει σε ποιό βαθμό μπορεί να δοθεί συνέχεια στις αιτήσεις πιστοποιητικών.

Εάν η ποσότητα για την οποία έχουν ζητηθεί πιστοποιητικά υπερβαίνει τη διαθέσιμη ποσότητα, η Επιτροπή καθορίζει ενιαίο ποσοστό μείωσης των αιτουμένων ποσοτήτων.

5. Με την επιφύλαξη της απόφασης αποδοχής των αιτήσεων από την Επιτροπή, τα πιστοποιητικά εκδίδονται το ταχύτερο δυνατόν.

Άρθρο 4

1. Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.

2. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, εισπράττεται στο ακέραιο ο δασμός του κοινού δασμολογίου ο οποίος εφαρμόζεται κατά την ημερομηνία θέσης σε ελεύθερη κυκλοφορία για κάθε ποσότητα που υπερβαίνει εκείνη που αναγράφεται στο πιστοποιητικό εισαγωγής.

3. Κατά παρέκκλιση από το άρθρο 3 του κανονισμού (ΕΚ) αριθ. 1445/95 τα πιστοποιητικά εισαγωγής που θεσπίζονται σύμφωνα με τον παρόντα κανονισμό ισχύουν για περίοδο 180 ημερών από την ημερομηνία έκδοσής τους. Ωστόσο, κανένα πιστοποιητικό δεν ισχύει μετά τις 31 Δεκεμβρίου 1998.

4. Τα εκδιδόμενα πιστοποιητικά ισχύουν σε ολόκληρη της επικράτεια της Κοινότητας.

Άρθρο 5

Τα προϊόντα θα απολαύσουν των δασμών που αναφέρονται στο άρθρο 1 κατόπιν υποβολής πιστοποιητικού κυκλοφορίας EUR.1, το οποίο χορηγείται από τη χώρα εξαγωγής σύμφωνα με τις διατάξεις του πρωτοκόλλου αριθ. 4 που έχει προσαρτηθεί στην ενδιάμεση συμφωνία, είτε δήλωσης που συντάσσεται από τον εξαγωγέα σύμφωνα με τις διατάξεις των εν λόγω πρωτοκόλλων.

Άρθρο 6

Κατά παρέκκλιση του άρθρου 4 του κανονισμού (ΕΚ) αριθ. 1445/97, κατά την υποβολή της αίτησης πιστοποιητικού εισαγωγής, ο εισαγωγέας πρέπει να συστήσει εγγύηση σχετικά με το πιστοποιητικό εισαγωγής 12 Ecu ανά 100 χιλιόγραμμα προϊόντος.

Άρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 62 της 4. 3. 1997, σ. 5.

(2) ΕΕ L 148 της 28. 6. 1968, σ. 24.

(3) ΕΕ L 322 της 25. 11. 1997, σ. 25.

(4) ΕΕ L 344 της 31. 12. 1996, σ. 3.

(5) ΕΕ L 331 της 2. 12. 1988, σ. 1.

(6) ΕΕ L 194 της 23. 7. 1997, σ. 5.

(7) ΕΕ L 143 της 27. 6. 1995, σ. 35.

(8) ΕΕ L 314 της 18. 11. 1997, σ. 17.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>